《满庭芳》
宋代·杨泽民

春过园林，雨馀池沼，嫩荷点点青圆。昼长人静，芳树欲生烟。

一径幽通邃竹，松风漱、石齿溅溅。平生志，功名未就，先觅五湖船。

不如，归去好，良田二顷，茅舍三椽。任高歌月下，痛饮花前。

果解忘情寄意，又何在、频抚无弦。烟波友，扁舟过我，相伴白鸥眠。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。